
CONCLUZII: 


e Sănătatea publică reprezintă starea 
de sănătate a populaţiei în raport cu 
determinanțţii stării de sănătate. 

e Asistența de sănătate publică este o 
componentă a sistemului de secu- 
ritate națională care reprezintă efor- 
tul organizat al societăţii în vederea 
protejării şi promovării sănătăţii 
populației. 

e Scopul asistenţei de sănătate publică 
îl constituie promovarea Sănătăţii, 
prevenirea îmbolnăvirilor şi îmbu- 
nătăţirea calităţii vieții. 


Asistenţa de sănătate publică se realizează 
prin ansamblul măsurilor politico-legislative, al 
programelor şi strategiilor adresate determinan- 
ților stării de sănătate, precum şi prin organizarea 
instituțiilor pentru furnizarea tuturor serviciilor 
necesare pentru buna desfăşurare a activității de 
profil. 


e Strategia sistemului Sănătăţii pu- 
blice urmăreşte asigurarea sănătății 
populaţiei în cadrul unor comunități 
sănătoase. 

e Protecţia sănătății publice constituie 
o obligaţie a autorităţilor adminis- 
trației publice centrale şi locale, pre- 
cum şi a tuturor persoanelor fizice şi 
juridice. 


e Autoritatea centrală în domeniul 


sănătăţii publice elaborează proiecte 
de acte normative 
sănătăţii publice 


în domeniul 


Strategia sistemului sănătății publice urmă- 
reşte asigurarea sănătății populației în cadrul 
unor comunități sănătoase. 

Asistenţa de sănătate publică este o compo- 
nentă a sistemului de securitate națională şi este 
coordonată de către Ministerul Sănătății Publice 
şi se realizează prin toate tipurile de unități sani- 

tare de stat sau private, constituite şi organizate 
conform legii. 

Ministerul Sănătăţii Publice reprezintă auto- 
ritatea centrală în domeniul sănătății publice. 

Responsabilitatea pentru asigurarea sănătății 
publice revine Ministerului Sănătății Publice, au- 
torităților de sănătate publică teritoriale, precum 
şi autorităților de sănătate publică din cadrul mi- 
nisterelor şi instituţiilor cu rețea sanitară proprie. 

Protecția sănătăţii publice constituie o obli- 
gație a autorităților administrației publice centra- 
le şi locale, precum şi a tuturor persoanelor fizice 
şi juridice. 

Sănătatea publică reprezintă starea de sănă- 
tate a populaţiei în raport cu determinanții stării 
de sănătate: socio-economici, biologici, de me- 
diu, stil de viaţă, asigurarea cu servicii de sănă- 
tate, calitatea şi accesibilitatea serviciilor de 
sănătate!. 

Promovarea sănătății oferă individului şi co- 
lectivităților posibilitatea de a-şi controla şi îm- 
bunătăţi sănătatea sub raport fizic, psihic şi social 
şi de a contribui la reducerea inechităților în 
sănătate. 

Prin supraveghere se realizează analiza, 
interpretarea şi diseminarea datelor privind starea 
de sănătate a populaţiei, bolile transmisibile şi 
netransmisibile, pe baza cărora sunt identificate 
prioritățile de sănătate publică şi sunt instituite 
măsurile de prevenire şi control. 

Evaluarea riscurilor pentru sănătate permite 
estimarea gradului în care expunerea la factorii 
de risc din mediul natural, de viață şi de muncă şi 
la cei rezultați din stilul de viață individual şi 
comunitar influențează starea de sănătate a 
populaţiei. 

Managementul activităților de sănătate re- 
prezintă cadrul implementării obiectivelor politi- 
cii şi strategiei sănătății publice de către 
Ministerul Sănătăţii Publice, ca autoritate centra- 
lă a domeniului de sănătate publică. 

Programele naționale de sănătate publică se 
adresează domeniilor de intervenție ale sănătății 
publice şi răspund priorităților naţionale identi- 
ficate. 


Programele naționale de sănătate sunt finan- 
tate de la bugetul de stat, bugetul Fondului 
național unic de asigurări sociale de sănătate, din 
fonduri externe rambursabile şi nerambursabile, 
din venituri proprii, donaţii şi sponsorizări, pre- 
cum şi din alte surse, potrivit legii. 

Autoritatea centrală în domeniul sănătății pu- 
blice elaborează proiecte de acte normative în 
domeniul sănătății publice şi avizează reglemen- 
tări ale altor ministere şi instituţii referitoare la 
activități cu impact asupra sănătății publice. 

Principalele domenii pentru care autoritatea 
centrală de sănătate publică elaborează sau par- 
ticipă la elaborarea, după caz, a unor proiecte de 
acte normative sunt: calitatea principalilor factori 
de mediu: apa potabilă şi de îmbăiere, aerul am- 
biant şi interior, zgomot, locuinţă şi habitat, sub- 
stanțe chimice, produse cosmetice, radiaţii ioni- 
zante, vectori, deşeuri etc.; monitorizarea stării 
de sănătate; promovarea sănătăţii; calitatea ali- 
mentului; calitatea unităților şi serviciilor turis- 
tice; calitatea mediului de muncă şi sănătatea în 
muncă; colectivitățile de copii şi tineri; evaluarea 
efectelor factorilor de mediu asupra sănătății po- 
pulației; asigurarea condițiilor de igienă în unități 
sanitare; servicii de laborator; planificare fami- 
lială; siguranţa transfuziei sanguine; norme pri- 
vind alte domenii ale sănătății publice; preve- 
nirea consumului ilegal de droguri. 

Ministerul Sănătății Publice, prin aparatul 
propriu şi prin autoritățile de sănătate publică ju- 
dețene şi a municipiului Bucureşti şi ale ministe- 
relor şi instituțiilor cu reţea sanitară proprie, veri- 
fică respectarea reglementărilor în domeniul să- 
nătății publice, iar în caz de nereguli sau necon- 
formitate, aplică măsuri conform legii. 

Institutele sau centrele de sănătate publică 
coordonează tehnic şi metodologic activitatea de 
specialitate în domeniul fundamentării, elaborării 
şi implementării strategiilor privitoare la preve- 
nirea îmbolnăvirilor, controlul bolilor transmi- 
sibile şi netransmisibile şi a politicilor de sănă- 
tate publică din domeniile specifice. 

Autoritățile de sănătate publică judeţene şi a 
municipiului Bucureşti coordonează, la nivel lo- 

cal, implementarea activităților care decurg din 
obligaţiile asumate prin Tratatul de aderare a 
României la Uniunea Europeană şi planurile de 
implementare a actelor comunitare referitoare la 
domeniul sănătăţii. 

Regulamentul de organizare şi funcționare, 
precum şi structura organizatorică ale autorită- 
ților de sănătate publică judeţene şi a munici- 
piului Bucureşti se stabilesc prin ordin al minis- 
trului sănătății publice. 

Activitatea de avizare, autorizare şi notifi- 
care a activităților şi produselor cu impact asupra 
sănătății populaţiei are ca scop certificarea con- 
formității cu normele de sănătate publică a pro- 
duselor, serviciilor şi activităților, în scopul pro- 
tejării sănătății populației. 

Activitatea de evaluare a impactului asupra 
sănătăţii în relație cu programe, strategii, politici 
ale altor sectoare de activitate cu efecte conexe 
asupra sănătăţii populației reprezintă instrumen- 
tul de integrare a priorităților de sănătate publică 
în dezvoltarea durabilă a societăţii. 

Activitatea medicală de recuperare se asigură 
prin unități medicale de specialitate cu perso- 
nalitate juridică, secții, compartimente şi labora- 
toare de recuperare, unități ambulatorii de recu- 
perare, publice sau private, precum şi prin socie- 
tăți de turism balnear şi de recuperare, constituite 
conform legii. 

Asistența medicală de urgență se asigură de 
unități specializate de urgență şi transport sanitar 
publice sau private, precum şi prin structurile de 
primire a urgenţelor, organizate în acest scop. 

Asistenţa farmaceutică se asigură în cadrul 
sistemului de sănătate publică, potrivit legii, prin 
prepararea şi eliberarea medicamentelor şi a altor 
produse stabilite prin ordin al ministrului sănă- 
tății publice, cum ar fi: cosmetice, dispozitive 
medicale, suplimente alimentare şi alte asemenea 
produse. 

Cetăţenii români şi orice altă persoană aflată 
pe teritoriul României, precum şi unitățile şi 
agenţii economici au obligația să se supună mă- 
surilor de prevenire şi combatere a bolilor trans- 
misibile, să respecte întocmai normele de igienă 
şi sănătate publică, să ofere informaţiile solicitate 
şi să aplice măsurile stabilite privind instituirea 
condițiilor pentru prevenirea îmbolnăvirilor şi 


pentru promovarea sănătății individului şi a 
populaţiei. 

Informațiile privind sănătatea persoanelor se 
păstrează la autoritățile de sănătate publică terito- 
riale, la autorităţile de sănătate publică ale minis- 
terelor cu reţea sanitară proprie, precum şi la 
instituțiile desemnate şi pot fi folosite în scopul 
întocmirii rapoartelor statistice nenominalizate, 
în vederea evaluării stării de sănătate a popu- 
laţiei. 

Păstrarea confidențialităţii informațiilor refe- 
ritoare la persoane este obligatorie pentru toţi sa- 
lariații care prin activitatea pe care o desfăşoară 
au acces la acestea în mod direct sau indirect. 

Campaniile de informare, educare şi comu- 
nicare cu privire la teme care privesc sănătatea 
publică trebuie să fie avizate de Ministerul 
Sănătăţii Publice”. 

Autoritățile de sănătate publică din minis- 
terele cu reţea sanitară proprie coordonează reali- 
zarea programelor de sănătate specifice minis- 
terului, cu impact asupra sănătăţii, în concor- 
danţă cu strategia Ministerului Sănătății Publice. 

Ministerul Sănătății Publice, respectiv Casa 
Naţională de Asigurări de Sănătate, asigură fon- 
durile pentru finanțarea programelor naționale de 
sănătate, respectiv a subprogramelor, pe baza ce- 
rerilor fundamentate ale ordonatorilor de credite 
secundari şi terțiari, care vor solicita finanţarea în 
funcție de realizarea indicatorilor. 


Sistemul naţional de asistență medicală de 
urgenţă şi de prim ajutor calificat 

În înţelesul prezentului titlu, în sistemul 
național de servicii medicale de urgență şi de 
prim ajutor calificat, termenii şi noţiunile folosite 
au următoarea semnificaţie”: sistemul naţional de 
servicii medicale de urgență şi prim ajutor cali- 
ficat - ansamblul de structuri, forțe, mecanisme şi 
relații, organizate după aceleaşi principii şi re- 
guli, care utilizează proceduri integrate de mana- 
gement specializat şi/sau calificat; asistență pu- 
blică integrată de urgenţă - asistenţa asigurată de 
instituțiile publice de stat aflate în structurile 
Ministerului Sănătății Publice, Ministerului 
Administraţiei şi Internelor şi/sau în structura au- 
torităților publice locale, precum şi de Serviciul 
de Telecomunicaţii Speciale prin Direcţia pentru 
apel unic de urgenţă 1-1-2. Ea include ansamblul 

de măsuri şi activități cu caracter logistic, tehnic 
şi medical, destinate în principal salvării şi păs- 
trării vieţii; asistență medicală de urgenţă — an- 
samblul de măsuri diagnostice şi terapeutice 
întreprinse de către personal medical calificat. Ea 
poate fi acordată la diferite niveluri de către 
medici şi asistenți medicali cu diferite grade de 
pregătire; urgență medicală - accidentarea sau 
îmbolnăvirea acută, care necesită acordarea pri- 
mului ajutor calificat şi/sau a asistenței medicale 
de urgență, la unul sau mai multe niveluri de 
competență, după caz. Ea poate fi urgență cu 
pericol vital, unde este necesară/sunt necesare 
una sau mai multe resurse de intervenție în faza 
prespitalicească, continuând îngrijirile într-un 
spital local, judeţean ori regional, sau urgență 
fără pericol vital, unde îngrijirile pot fi efectuate, 
după caz, cu sau fără utilizarea unor resurse pre- 
spitaliceşti, la un centru ori cabinet medical au- 
torizat sau, după caz, la un spital; primul ajutor 
de bază — efectuarea unor acțiuni salvatoare de 


viață unor persoane care au suferit o accidentare 
sau îmbolnăvire acută, de către persoane fără 
pregătire medicală, fără utilizarea unor echipa- 
mente specifice acestui scop. 

Primul ajutor de bază se acordă de orice 
persoană instruită în acest sens sau de persoane 
fără instruire, la indicațiile personalului din dis- 
peceratele de urgenţă; serviciul mobil de urgență, 
reanimare şi descarcerare (SMURD) — unitatea 
de intervenţie publică integrată, de importanță 
strategică, fără personalitate juridică, având în 
structura sa echipe integrate de reanimare, speci- 
alizate în acordarea asistenţei medicale şi tehnice 
de urgență, precum şi echipe cu personal para- 
medical, specializat în acordarea primului ajutor 
calificat. 


! Legea nr. 95/14 aprilie 2006, privind reforma în domeniul 
Sănătăţii, art.4. 

? Idem, art. 42. 

3 Idem, art. 86. 

+ Ibidem, art. 86. 


PROPUNERI: 


e Sănătatea populaţiei reprezintă un deziderat naţional, nu sectorial, fapt pentru 
care necesită luarea unor măsuri pertinente pe timp Scurt, mediu şi lung în 
vederea realizării unui management eficient al resurselor sanitare şi medicale. 

e Încadrarea în posturile de management în instituţiile sanitare a personalului cu 
experienţă în conducere organizaţională, nu în ştiinţe medicale. 

e Restructurarea Sistemului financiar participativ de sănătate prin înfiinţarea 
unor praguri de cotizare pentru indivizi, care să poată beneficia individual de 
asigurare medicală şi servicii sanitare tocmai în funcţie de aceste cotizaţii 


depuse de fiecare în parte. 

